Vyhodnotenie medzirezortného pripomienkového konania

Návrh Koncepcie štátnej politiky technickej normalizácie, metrológie, skúšobníctva a akreditácie na roky 2009 až 2012 

Spôsob pripomienkového konania	 	
Počet vznesených pripomienok, z toho zásadných	30  / 1 	
Počet vyhodnotených pripomienok	30 	
		
Počet akceptovaných pripomienok, z toho zásadných	13  / 0 	
Počet čiastočne akceptovaných pripomienok, z toho zásadných	2  / 0 	
Počet neakceptovaných pripomienok, z toho zásadných	15  / 1 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo pôdohospodárstva Slovenskej republiky 	 	 	 	x 	
2 .	Ministerstvo výstavby a regionálneho rozvoja Slovenskej republiky 	 	 	x 	 	
3 .	Štatistický úrad Slovenskej republiky 	 	 	x 	 	
4 .	Úrad geodézie, kartografie a katastra Slovenskej republiky 	 	 	x 	 	
5 .	Úrad pre verejné obstarávanie 	 	 	x 	 	
6 .	Úrad priemyselného vlastníctva Slovenskej republiky 	 	 	x 	 	
7 .	Správa štátnych hmotných rezerv Slovenskej republiky 	 	 	x 	 	
8 .	Generálna prokuratúra Slovenskej republiky 	1 (1o,0z) 	 	 	 	
9 .	Protimonopolný úrad Slovenskej republiky 	 	 	x 	 	
10 .	Ministerstvo kultúry Slovenskej republiky 	 	 	x 	 	
11 .	Ministerstvo práce, sociálnych vecí a rodiny Slovenskej republiky 	 	 	 	x 	
12 .	Únia miest Slovenska 	 	 	 	x 	
13 .	Ústredie práce, sociálnych vecí a rodiny 	 	 	 	x 	
14 .	Centrum pre medzinárodnoprávnu ochranu detí a mládeže 	 	 	 	x 	
15 .	Národný bezpečnostný úrad 	 	 	x 	 	
16 .	Podpredseda vlády SR pre vedomostnú spoločnosť, európske záležitosti, ľudské práva a menšiny 	3 (3o,0z) 	 	 	 	
17 .	Združenie podnikateľov Slovenska 	 	 	 	x 	
18 .	Slovenská obchodná a priemyselná komora 	 	 	 	x 	
19 .	Národná banka Slovenska 	 	 	 	x 	
20 .	Slovenský živnostenský zväz 	 	 	 	x 	
21 .	Slovenská národná akreditačná služba 	 	 	 	x 	
22 .	Technický skúšobný ústav Piešťany, š. p 	 	 	 	x 	
23 .	Združenie samosprávnych krajov v SR 	3 (3o,0z) 	 	 	 	
24 .	Združenie miest a obcí Slovenska 	 	 	x 	 	
25 .	Európske spotrebiteľské centrum 	 	 	 	x 	
26 .	Ministerstvo hospodárstva Slovenskej republiky 	 	 	 	x 	
27 .	Magistrát hlavného mesta SR 	 	 	 	x 	
28 .	Ministerstvo zdravotníctva Slovenskej republiky 	 	 	x 	 	
29 .	Úrad vlády Slovenskej republiky 	2 (2o,0z) 	 	 	 	
30 .	Košický samosprávny kraj 	 	 	 	x 	
31 .	Bratislavský samosprávny kraj 	2 (2o,0z) 	 	 	 	
32 .	Banskobystrický samosprávny kraj 	 	 	 	x 	
33 .	Trenčiansky samosprávny kraj 	 	 	 	x 	
34 .	Trnavský samosprávny kraj 	 	 	 	x 	
35 .	Žilinský samosprávny kraj 	 	 	 	x 	
36 .	Odbor vládnej agendy Úradu vlády 	1 (1o,0z) 	 	 	 	
37 .	Slovenský metrologický inšpektorát 	 	 	 	x 	
38 .	Slovenský metrologický ústav 	 	 	 	x 	
39 .	Slovenský ústav technickej normalizácie 	 	 	 	x 	
40 .	Nitriansky samosprávny kraj 	 	 	 	x 	
41 .	Prešovský samosprávny kraj 	 	 	 	x 	
42 .	Ministerstvo vnútra Slovenskej republiky 	 	 	 	x 	
43 .	Ministerstvo financií Slovenskej republiky 	1 (1o,0z) 	 	 	 	
44 .	Ministerstvo školstva Slovenskej republiky 	 	 	x 	 	
45 .	Ministerstvo zahraničných vecí Slovenskej republiky 	1 (1o,0z) 	 	 	 	
46 .	Ministerstvo obrany Slovenskej republiky 	 	 	x 	 	
47 .	Najvyšší kontrolný úrad Slovenskej republiky 	5 (5o,0z) 	 	 	 	
48 .	Ministerstvo spravodlivosti Slovenskej republiky 	 	 	x 	 	
49 .	Úrad jadrového dozoru Slovenskej republiky 	 	 	x 	 	
50 .	Ministerstvo životného prostredia Slovenskej republiky 	 	 	x 	 	
51 .	Štátny dopravný úrad 	 	 	 	x 	
52 .	Ministerstvo dopravy, pôšt a telekomunikácií Slovenskej republiky 	 	1 (0o,1z) 	 	 	
53 .	Úrad pre reguláciu sieťových odvetví 	 	 	x 	 	
54 .	Verejnosť 	10 (10o,0z) 	 	 	 	
	SPOLU	29 (29o,0z) 	1 (0o,1z) 	18 	26 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
GP SR 	K návrhu uznesenia vlády 
V názve odporúčame slová „k materiálu koncepcia“ nahradiť slovami „k návrhu koncepcie“. 
V bode A.1. odporúčame slová „Návrh Koncepcie“ nahradiť slovami „návrh koncepcie“. 
Z dôvodu odstránenia možnej duplicity odporúčame zrušiť úlohu B.2. uznesenia vlády Slovenskej republiky č. 300 z 15. apríla 2004. 
 	O 	A 	Upravené v texte.  	
PPV 	vlastný materiál  
na str. 1 navrhujem opraviť „v súlade s Európskej únie politikou“ na „v súlade s politikou Európskej únie“, 	O 	A 	Upravené v texte. 	
PPV 	vlastný materiál 
na str. 2 navrhujem opraviť „Slovenskej repbulibky“ na „Slovenskej republiky“, 	O 	A 	Upravené v texte. 	
PPV 	vlastný materiál 
na str. 7 navrhujem opraviť „vlegislatíve“ na „v legislatíve“. 	O 	A 	Upravené v texte. 	
SK 8 	K návrhu uznesenia vlády SR 
V návrhu uznesenia odporúčame v zmysle Metodického pokynu na prípravu a predkladanie materiálov na rokovanie vlády SR nasledovné úpravy: 
• v „predkladateľovi“ nahradiť slová „Slovenskej republiky“ skratkou „SR“; 
• v časti B. nad bodom B.1. nahradiť slová „Slovenskej republiky“ skratkou „SR“; 
• v bode B.2. spresniť termín plnenia úlohy napr. „ do 31. marca 2010 a následne každoročne do 31. marca“ alebo „ prvýkrát do 31. marca 2010 a potom každoročne do 31. marca“; 
• v časti „Vykonajú“ slová „Slovenskej republiky“ skratkou „SR“ a zároveň, keďže sa úloha týka len jedného subjektu nahradiť slovom „vykoná“. 
 	O 	ČA 	Upravené v texte. Uznesenie vlády je vytvorené prostredníctvom portálu právnych predpisov, ktorý neumožňuje vykonať niektoré navrhované zmeny. 	
SK 8 	K Predkladacej správe 
V štvrtom odseku odporúčame doplniť i informáciu o tom, že koncepcia nebude mať dopad na rozpočty obcí a rozpočty vyšších územných celkov. 	O 	A 	Upravené v texte. 	
SK 8 	K návrhu koncepcie 
a)V časti 2.1 Technická normalizácia v tretej zarážke odporúčame text „so zástupcami štátnej a verejnej správy“ nahradiť textom „ so zástupcami verejnej správy“, pretože štátna správa je jej súčasťou. V prípade, že sa tieto stretnutia týkali aj zástupcov územnej samosprávy, odporúčame text upraviť „so zástupcami štátnej správy a územnej samosprávy“. 
b) V časti 3.1.2 poslednom odseku druhom bode odporúčame text „ a pracovníkov orgánov štátnej a verejnej správy“ nahradiť textom „ a zamestnancov verejnej správy“. Viď odôvodnenie uvedené v písmene a). 	O 	A 	Upravené v texte. 	
ÚV SR 	k materiálu 
- odporúčame materiál predložiť s názvom „Návrh koncepcia štátnej politiky technickej normalizácie, metrológie, skúšobníctva a akreditácie na roky 2009 až 2012“ tak, ako sa označuje v predkladacej správe a ako je uvedený názov vlastného materiálu, 
- v predkladacej správe sa uvádza, že predkladaný materiál vo všeobecnosti obsahuje aj finančné zhodnotenie zabezpečenia koncepcie na ďalšie obdobie – odporúčame toto konštatovanie jednoznačne doplniť a plánované finančné prostriedky uviesť v Doložke pre posudzovanie vplyvov, 
- odporúčame doplniť Doložku pre posudzovanie vplyvov s uvedením dopadov na verejné financie a štátny rozpočet, 
 	O 	ČA 	Upravené v texte. 
V súlade s Metodickým pokynom na prípravu a predkladanie materiálov na rokovanie vlády nie je potrebné vyhotovovať Doložku vplyvov. 	
ÚV SR 	návrhu uznesenia vlády  
- názov spresniť podľa odporúčania na spresnenie názvu predloženého materiálu, 
- bod A.1. odporúčame spresniť takto: 
„A.1. návrh koncepcie štátnej politiky technickej normalizácie, metrológie, skúšobníctva a akreditácie na roky 2009 až 2012 (ďalej len „koncepcia“)“, 
- bod B.1. odporúčame spresniť takto: 
„B.1. zabezpečiť realizáciu koncepcie“ (termín priebežne vypustiť), 
- bod B.2. odporúčame spresniť takto: 
„B.2 predložiť na rokovanie vlády informáciu o plnení koncepcie“, 
 	O 	A 	Upravené v texte. 	
BSK 	1. K bodu 2.1 Technická normalizácia, tretia zarážka na strane 3 
V prvej vete sú popri sebe použité dva pojmy „štátna správa“ a „verejná správa“, čo robí text nezrozumiteľným, pretože pojem „verejná správa“ vo vzťahu k pojmu „štátna správa“ je širším, všeobecnejším pojmom a zahŕňa v sebe už zmienenú „štátnu správu“, ale aj „samosprávu“ (územnú a záujmovú). Vzhľadom na uvedené odporúčame používať v materiáli (rovnaké použitie pojmov popri sebe je aj v ďalších častiach materiálu, napríklad v bode 3.1.2 Koncepčné zámery na národnej úrovni, prvá zarážka, strana 9, šiesta a siedma zarážka na strane 10) buď samostatne pojem „verejná správa“, pokiaľ sa myslí štátna správa a samospráva ako celok, alebo popri sebe pojmy „štátna správa a územná samospráva“, ak sa konštatovanie v texte nevzťahuje aj na záujmovú samosprávu, prípadne „štátna správa a záujmová samospráva“, ak sa konštatovanie v texte nevzťahuje na územnú samosprávu. 	O 	A 	Upravené v texte. 	
BSK 	2. K návrhu uznesenia 
Slovo „Vykonajú“ odporúčame uviesť v jednotnom čísle, lebo sa vzťahuje len na jednu zodpovednú osobu. 	O 	N 	Uznesenie vlády je vytvorené prostredníctvom portálu právnych predpisov, ktorý neumožňuje vykonať navrhovanú zmenu. 	
OVA 	A1/2009/001388/00705 
Stanovisko odboru vládnej agendy ÚV SR ku „Koncepcii štátnej politky technickej normalizácie, metrológie, skúšobníctva a akreditácie na roky 2009 – 2012“ (č. m. A1/2009/001388/00705) 

Z hľadiska technických a jazykových úprav uplatňujeme k materiálu tieto pripomienky: 

I. Predkladacia správa: 
ods. 1, 1. r.: „svojim“ nahradiť „svojím“ 
„15. 04. 2004“ nahradiť „15. 4. 2004“ – podobne písať aj všetky ďalšie 
Dátumy 
ods. 3, 1. r.: „oblasti v akom“ nahradiť „oblasti, v akom“ 

II. Príloha: 
str. 1, Hmotnosť, ods. 2, 2. r.: „na hustote“ nahradiť „od hustoty“ 
str. 3, ods. 2 po tab., 5. r.: „skúseností“ nahradiť „skúsenosti“ 
7. r.: „V.).“ nahradiť „V.)“ 
10. r.: za „aby“ doplniť „sa“ 
11. r.: „sa koncentrovala“ nahradiť „koncentrovala“ 
str. 4, ods. 4, 1. r.: medzi slová „služby týkajúce“ vložiť čiarku 
b), ods. 2, 1. r.: „jadrovo energetických“ nahradiť „jadrovoenergetických“ 
3. r.: medzi slová „látok ukladaných“ vložiť čiarku 
c), ods. 1, 7. r.: „laboratória“ nahradiť „laboratóriá“ 
str. 5, e), 2. zar., 2. r.: „strojárenský“ nahradiť „strojársky“ – aj vo všetkých ďalších 
prípadoch a gramatických pádoch 

III. Matriál: 
str. 1, ods. 2, 7. r.: „Oznamom“ nahradiť „oznamom“ 
13. r.: medzi slovami „spotrebiteľa5, alebo“ vynechať čiarku 
16. r.: medzi slová „úprav zameraných“ vložiť čiarku 
ods. 3, 2. zar., 2. r.: medzi slovami „veličín, či“ vynechať čiarku 
3. r.: „rokoch, kedy“ nahradiť „rokoch, keď“ 
str. 2, ods. 1, 1. zar., 4. r.: „Nariadenia“ nahradiť „nariadenia“ 
2. zar., 2. r.: medzi slovami „zhody, pôjde“ vynechať čiarku 
3. r.: „informácii“ nahradiť „informácií“ 
ods. 2, 1. zar., 2. r.: „prístupu a to“ nahradiť „prístupu, a to“ 
4. r.: „Parlamentom“ nahradiť „parlamentom“ 
9. r.: za „Európskeho“ doplniť „parlamentu“ 
3. zar., 4. r.: „novovytvárané“ nahradiť „novo vytvárané“ 
str. 3, 2.1. ods. 2, 2. zar., 5. r.: „republiky“ nahradiť „republiky“ 
3. zar., 6. r.: „normalizácie“ financovaného“ nahradiť 
„normalizácie“, financovaného“ 
11. r.: „Vestníku“ nahradiť „vestníku“ 
str. 4, 5. zar., 1. r.: medzi slová „služby prebieha“ vložiť čiarku 
str. 5, ods. 1, 1. r.: „metrológii“) upravujúcim“ nahradiť „metrológii,“) upravujúcim“ 
ods. 3, 7. r.: „iMER- plus“ nahradiť „iMER – plus“ 
ods. 5, 4. r.: medzi slová „predpisov týkajúcich“ vložiť čiarku 
str. 6, 2.3, ods. 2, 2. r.: za „2008“ vložiť čiarku 
str. 7, ods. 3, 1. r.: medzi slovami „Akreditácia, ako“ vynechať čiarku 
ods. 5, 5. r.: za „2008,“ vynechať čiarku 
„vlegislatíve“ nahradiť „v legislatíve“ 
str. 8, 3.1. ods. 1, 2. r.: „Oznam“ nahradiť „oznam“ 
5. r.: „Rozhodnutie“ nahradiť „rozhodnutie“ 
ods. 4, 2. r.: medzi slová „noriem transparentných“ vložiť čiarku 
str. 10, ods. 2, 1. r.: „v dnešnej dobe“ nahradiť „v súčasnosti“ 
ods. 3, 3. zar., 1. r.: medzi slová „prostriedkoch používaných“ vložiť čiarku 
4. zar., 1. r.: medzi slová „dokumentov sprístupňovaných“ vložiť 
Čiarku 
str. 11, 3.2, 4. zar., 6. r.: „výskumných“ nahradiť „-výskumných“ 
str. 12, ods. 2, 1. zar., 1. r.: „meradiel resp.“ nahradiť „meradiel, resp.“ 
ods. 3, 5. zar., 2. r.: „niverzity“ nahradiť „univerzite“ 
str. 13, 3.3, ods. 2, 2. r.: „Nového“ nahradiť„nového“ 
ods. 3, 1. r.: medzi slová „zhody čím“ vložiť čiarku 
8. r.: medzi slová „interakcii by“ vložiť čiarku 
str. 15, ods. 1, 1. zar., 4. r.: medzi slovami „republiky, v záujme“ vynechať čiarku 
d), 1. zar., 1. r.: za „únie“ vložiť čiarku 
str. 16, 5, ods. 2, 3. r.: „lisabonskej“ nahradiť „Lisabonskej“ 
ods. 3, 1. r.: „Nového“ nahradiť „nového“. 

 	O 	A 	Upravené v texte. 	
MF SR 	 
Ministerstvo financií SR berie na vedomie konštatovanie predkladateľa, že materiál nemá vplyv na štátny rozpočet, keďže predpokladá, že všetky náklady na realizáciu cieľov vyplývajúcich z Koncepcie budú zabezpečené z prostriedkov rozpočtovej kapitoly úradu, teda z prostriedkov štátneho rozpočtu, pri zachovaní reálnej hodnoty objemu štátneho rozpočtu na jednotlivé roky. 
Odporúčame text „teda z prostriedkov štátneho rozpočtu, pri zachovaní reálnej hodnoty objemu štátneho rozpočtu na jednotlivé roky“ nahradiť slovami „schválených na príslušný rozpočtový rok“. 
 	O 	A 	Upravené v texte. 	
MZV SR 	 
Bez pripomienok. 	O 	A 	 	
NKÚ SR 	Predkladacia správa  
navrhujeme doplniť predkladaciu správu o informáciu, že doriešenie problematiky týkajúcej sa Cyklotrónového centra SR bude predmetom samostatného materiálu predloženého na rokovanie vlády SR. 	O 	N 	Problematika týkajúca sa Cyklotrónového centra Slovenskej republiky je predmetom samostatného materiálu na rokovanie vlády Slovenskej republiky a obsahovo nesúvisí s technickou normalizáciou, metrológiou, skúšobníctvom a akreditáciou. Z týchto dôvodov pokladáme uvádzanie tejto informácie za redundantné. 	
NKÚ SR 	Doložka vplyvov  
nie je súčasťou materiálu. Odporúčame doplniť Doložku pre posudzovanie vplyvov s uvedením dopadov v zmysle Smernice na prípravu a predkladanie materiálov na rokovanie vlády Slovenskej republiky schválenej uznesením vlády SR č. 512 z 13.6.2001 a Metodického pokynu na prípravu a predkladanie materiálov na rokovanie vlády SR 	O 	N 	V súlade s Metodickým pokynom na prípravu a predkladanie materiálov na rokovanie vlády nie je potrebné vyhotovovať Doložku vplyvov. 	
NKÚ SR 	Uznesenie B.1. 
odporúčame vynechať slovo „priebežne“ v súlade s bodom 2.2.2. ods. 2, druhá odrážka Metodického pokynu na prípravu a predkladanie materiálov na rokovanie vlády SR. 	O 	A 	Upravené v texte. 	
NKÚ SR 	Materiál  
navrhujeme doplniť kľúčové indikátory, ktorých následné vyhodnotenie umožní adresne posúdiť plnenie navrhovanej koncepcie.  	O 	N 	Koncepcia dostatočne jasne určuje úlohy vo všeobecnosti a preto nie je potrebné dopĺňať kľúčové indikátory. 	
NKÚ SR 	Materiál, bod 3.4. Akreditácia, písm. b), tretia odrážka  
ako základný koncepčný zámer je uvedená „transformácia SNAS na novú právnu formu“. Navrhujeme doplniť do materiálu uvedenie budúcej právnej formy SNAS.  	O 	A 	Upravené v texte. 	
MDPT SR 	hlavnému materiálu 
Predložený materiál má prezentovať koncepciu štátnej politiky ÚNMS SR v zmysle kompetenčného zákona na ďalšie štvorročné obdobie za poverené oblasti. Má zhodnotiť uplynulé obdobie, popísať súčasný stav a predložiť nové zámery činností. 
Predložená koncepcia, v porovnaní napr. s koncepciou na roky 2001-2004, podáva len veľmi stručné, všeobecné známe, nekonkrétne informácie o jednotlivých aktivitách. 
Predkladacia správa uvádza, že koncepcia predkladá (1) zhodnotenie uplynulého obdobia a zameranie činností na roky 2009 – 2012 s uvedením jednotlivých úloh pre konkrétne subjekty tak, aby ich plnenie bolo časovo ohraničené, aby ich bolo možné kontrolovať a zároveň, aby sa vytváral aj pre tieto subjekty priestor na vlastné zdokonalenie a iniciatívu, (2) podrobne rozpracované jednotlivé oblasti v akom stave sa nachádzali, ako sa vyvíjali a aký je predpoklad ich ďalšieho smerovania, (3) finančné zhodnotenie zabezpečenia koncepcie. Vlastný materiál však nekorešponduje s uvedenými tvrdeniami. 
Zásadná pripomienka: 
Žiadame v hlavnom materiáli špecifikovať jednotlivé oblasti tak, ako to uvádza predkladacia správa, t. j. doplniť vecné, termínové údaje a zodpovedný subjekt, predložiť odpočet vecného a finančného plnenia, doplniť finančné zabezpečenie na roky 2009 -2012 a definovať spôsob kooperácie s orgánmi štátnej správy. 
Zdôvodnenie: 
Hlavný materiál má predložiť súčasný stav a koncepčné zámery. Tieto však nie sú sformulované do konkrétneho odpočtu za uplynulé 4 roky. Časť „Koncepčné zámery“ neobsahuje definované ciele štátnej politiky. Chýbajú konkrétne úlohy so stanovenými cieľmi s termínovým určením a stanovením konkrétneho subjektu, zodpovedným za realizáciu stanovených úloh. Na túto skutočnosť sme poukázali už pri tvorbe koncepcie v r. 2004. 
V časti technická normalizácia považujeme za obzvlášť dôležité stanoviť finančný rámec na podporu národných noriem, na činnosť technických komisií (TK) a na spoluprácu s európskymi a medzinárodnými normalizačnými organizáciami. ÚNMS už roky vyjadruje nespokojnosť s aktivitou TK, ale na zlepšenie a motiváciu ich členov doposiaľ nič nevykonal. Nedostatočná reprezentácia na tvorbe noriem priamou účasťou odborníkov v procese normotvorby je len ospravedlňovaná pretrvávajúcim nedostatkom financií. Úrad, resp. národný normalizačný orgán, by si mal stanoviť prioritné oblasti normalizácie, ktoré by boli v súlade s hospodárskymi záujmami Slovenska a na tieto sa prednostne zamerať. 
ÚNMS SR je od roku 2001 zodpovedný aj za oblasť kvality. Koncepcia sa však touto problematikou bližšie nezaoberá. 
Nová koncepcia na roky 2009 až 2012 len naznačuje budúce smerovanie a vývoj jednotlivých činností na zvolené obdobie, ale nekonkretizuje spôsob ich dosiahnutia, nepredkladá časové ani finančné nároky, nenavrhuje spôsob kooperácie s orgánmi štátnej správy. 

 	Z 	N 	Na rozporovom konaní konanom 24. apríla 2009 po prerokovaní pripomienky a po vysvetlení Ministerstvo dopravy, pôšt a telekomunikácií Slovenskej republiky ustúpili od zásadnej pripomienky. 	
Verejnosť 	Všeobecná pripomienka 
Vlastný návrh koncepčných zámerov je pomerne všeobecný (okrem časti technická normalizácia), chýbajú nové myšlienky a iniciatívne koncepčné návrhy pre najbližšie obdobie. Celý materiál má charakter povrchný, bez snahy koncepčne riešiť momentálne problémy, ktorých je veľa. Napr. chýba komunikácia vedenia ÚNMS SR a notifikovanými a autorizovanými osobami. 	O 	N 	Účelom koncepcie nie je detailne rozviesť všetky čiastkové aktivity, ktoré sú inherentne zahrnuté v samotných koncepčných zámeroch, a rovnako nie je možné ich všetky vymenovať, keďže koncepcia je koncepčným materiálom, na základe ktorého budú postupne vypracovávané konkrétne úlohy v jednotlivých oblastiach, ktoré zohľadnia všetky relevantné faktory.  	
Verejnosť 	Ciele štátnej politiky normalizácie, metrológie, skúšobníctva a akreditácie 
Ciele štátnej politiky normalizácie, metrológie, skúšobníctva a akreditácie (str.1) sú veľmi všeobecné a nerozvíjajú ani postavenie a úlohy vyplývajúce z legislatívy nie to z požiadaviek odbornej verejnosti. 
„lepší prístup k technickým normám cez STN on-line“ - ako jediný cieľ štátnej politiky v oblasti normalizácie vyznieva pri súčasne rozvinutých informačných technológiách nie príliš progresívne pre rozvoj normalizácie v SR. V popise súčasného stavu (str.4) sa uvádza realizácia cieľa už v roku 2008. 
„ metrológia prinášajúca záruku....“ - nepostihuje celé spektrum aplikácií metrológie a to najmä ochrana zdravia bezpečnosti (napr. cestnej premávky) a zabezpečenia kvality moderných výrobných technológií. Prestavba metrologickej legislatívy prebieha od roku 1999 prijatím nariadenia vlády 399/1999 Z.z. o technických požiadavkách na váhy s neautomatickou činnosťou. 
„skúšobné domy, ktorých výsledky sú akceptované...“ – v ďalšom texte sa konštatuje, že obdobná úloha z koncepcie na roky 2004-2008 bola nerealizovateľná nakoľko jednotlivé subjekty sú v súkromnom vlastníctve (str.6). Koncepčné zámery na nasledujúce obdobie (str.13-14) nenaznačujú zmenu vlastníctva jednotlivých skúšobní ani nedávajú riešenie uvedeného stavu. 
 	O 	N 	Ciele štátnej politiky považujeme za dostatočne jasné vzhľadom na účel koncepcie, ktorým nie je detailný plán čiastkových aktivít, ktoré sú inherentne zahrnuté v samotných koncepčných zámeroch vo všeobecnej rovine. 	
Verejnosť 	Skušobníctvo 
V dokumente je spomínané, že spolupráca úradu s orgánmi dohľadu je na veľmi vysokej úrovni (str.6), s čím nie je možné jednoznačne súhlasiť, nakoľko orgány dohľadu vykonávajú kontrolu len na vybrané komodity (prioritne v oblasti tzv. regulovanej sféry) a zároveň nie je kontrolované dodržiavanie požiadaviek platnej národnej legislatívy (napr. Vyhláška č. 635/2005 Z.z.) u výrobkov uvádzaných na trh. Za posledné 3 roky sa neuskutočnilo rokovanie ÚNMS SR a SOI za účasti zástupcov AO. 	O 	N 	Úrad pre normalizáciu, metrológiu a skúšobníctvo SR nemôže ovplyvniť, aké komodity výrobkov budú orgány dohľadu svojimi personálnymi kapacitami kontrolovať. Vyhláška MH SR č. 635/2005 Z. z. ustanovuje požiadavky na bezpečnosť textilných, odevných, usňových výrobkov, ktoré nie sú určenými výrobkami podľa zákona č. 264/1999 Z. z. v znení neskorších predpisov. 	
Verejnosť 	Koncepčné zámery na národnej úrovni 
Uvádza sa, že treba zaktivizovať činnosti technických komisií (str.9), domnievame sa však, že treba zaktivizovať jednotlivých členov, nakoľko preberanie technických noriem do sústavy STN je vykonávané len výskumnými organizáciami (členmi TK z výskumných ústavov). 	O 	N 	Členstvo v technických komisiách (ďalej len „TK“) znamená pre ich členov významný prínos v podobe prístupu k najnovším informáciám z oblasti ich pôsobenia, a teda možnosť pripraviť sa na budúcu situáciu na trh, čo by malo byť hlavným stimulom pre prácu v TK. Pre národný normalizačný orgán (ďalej len „NNO“) je zas prínosom odborná zdatnosť členov TK zameraná na pripomienkovanie návrhov noriem. Okrem štatútu a rokovacieho poriadku, ktorým sa riadi činnosť TK, má NNO, teda SÚTN, vypracovaný ročný systém hodnotenia aktivity jednotlivých členov, ktorý taktiež slúži na stimuláciu ich činnosti. Konštatovanie, že preberanie noriem do sústavy STN vykonávajú len členovia TK z výskumných ústavov, nie je opodstatnené. Spracovateľmi normalizačných úloh sú napr. aj firmy (s. r. o., a. s.), vysoké školy, združenia, agentúry, asociácie a pod., o čom sa možno presvedčiť vo Vestníku ÚNMS SR v Pláne TN, resp. na internetovej stránke SÚTN. 	
Verejnosť 	Základné koncepčné zámery štátnej politiky v oblasti metrológie 
Základným koncepčným zámerom štátnej politiky v oblasti metrológie podľa návrhu koncepcie je „Vytváranie podmienok na plný rozvoj metrologických inštitúcií v SR, vytváranie rámca na výkon činnosti národnej metrologickej inštitúcie, orgánov metrologickej kontroly – metrologického inšpektorátu a autorizovaných osôb, ako aj podpora prenosu informácií do širokej metrologickej obce“ (str.11). Do uvedeného metrologického systému nie je zahrnutá určená organizácia (Slovenská legálna metrológia, n.o.), ktorá v súčasnosti garantuje zabezpečenie požiadaviek legálnej metrológie v SR a kalibračné laboratória zabezpečujúce priemyselnú metrológiu. 	O 	N 	Koncepcia uvádza subjekty, ktoré sú predmetom zvýšeného záujmu zo strany úradu, jednak z hľadiska zabezpečenia nadväznosti v štáte (národná metrologická inštitúcia), jednak z hľadiska zabezpečenia zákonných požiadaviek na určené meradlá týkajúcich sa ich overovania prostredníctvom autorizovaných osôb. Na kalibračné laboratóriá, ani na určenú organizáciu nemá úrad priamy dosah. 	
Verejnosť 	Základné koncepčné zámery štátnej politiky v oblasti metrológie 
Základné koncepčné zámery v oblasti vedeckej metrológie (str.11) odporúčame jednoznačnejšie previazať s prioritnými smermi výskumu a vývoja, ktoré vláda SR schválila uznesením č.766 z 12.9.2007 v rámci Zámerov štátnej vednej a technickej politiky do roku 2015. Považujeme za nevyhnutné efektívnejšie sa zapojenie SMÚ do medzinárodných projektov EURAMET EMRP. Dosiahnutie významnejšieho finančného príspevku, ktorý by nielen zabezpečil návratnosť vložených príspevkov štátu do tejto organizácie ale i znížil vysoké požiadavky SMÚ na štátny rozpočet 	O 	N 	Prvá odrážka časti „Základné koncepčné zámery v oblasti vedeckej metrológie“ predstavuje metrologicky špecifickú úlohu. Ďalšie dve časti súvisia s bodmi 6.1.1 a 6.1.2 Dlhodobého zámeru štátnej vednej a technickej politiky do roku 2015. Zapojenie SMÚ do EMRP sa uvádza v druhej odrážke.  	
Verejnosť 	Základné koncepčné zámery štátnej politiky v oblasti metrológie 
Základnými koncepčnými zámermi v oblasti legálnej metrológie podľa návrhu koncepcie je (str.11) : 
„- zabezpečenie trvalého udržiavania transparentného systému overovania širokého spektra určených meradiel, ktoré sa používajú v regulovanej sfére hospodárstva Slovenskej republiky, 
- zabezpečenie trvalého relevantného vplyvu štátu v oblasti služieb legálnej metrológie (úprava príslušného legislatívneho rámca, zabezpečenie dostatočných kapacít na realizáciu metrologických výkonov).“ 

Z uvedených formulácií možno urobiť záver, že vplyv štátu v oblasti služieb legálnej metrológie je nepostačujúci, že systém overovania meradiel je netransparentný. V podstate tu ide o spochybňovanie neštátnych subjektov – autorizovaných osôb - pri výkone činností vo verejnom záujme, ktorým je aj overovanie určených meradiel. 
Toto spochybňovanie neštátnych subjektov je v rozpore so súčasnými trendmi a praxou pri uplatňovaní smerníc ES nového prístupu pri posudzovaní zhody výrobkov podľa zákona č. 264/1999 Z. z. Autorizovanými (notifikovanými) osobami v oblasti skúšobníctva v SR sú s výnimkou Technického skúšobného ústavu, š. p. neštátne subjekty. To je v rozpore s doterajšou koncepciou budovanou od roku 1993 a cieľmi štátnej politiky uvedenými v úvode (str.1) vo veci prestavby metrologickej legislatívy na úrovni EÚ a zavádzaním nového prístupu do metrológie. Ako ukazuje prax Slovenská republika má dostatočné kapacity na realizáciu metrologických výkonov a nepotrebuje budovať ďalšie kapacity zo štátneho rozpočtu. 
 	O 	N 	Koncepcia hovorí o zabezpečení „trvalého relevantného vplyvu štátu v oblasti služieb legálnej metrológie“. To neznamená, že sa vplyv štátu považuje za nepostačujúci. Nejde o spochybňovanie neštátnych subjektov, avšak aj pri uplatňovaní smerníc ES nového prístupu zostáva štát zodpovedný za to, že autorizované (notifikované) osoby spĺňajú požiadavky na výkon posudzovania zhody. To isté platí aj pre overovanie meradiel autorizovanými osobami. Cieľom koncepčného zámeru je zabezpečiť tieto funkcie štátu, aby bola garantovaná úroveň činnosti subjektov oprávnených vykonávať posudzovanie zhody alebo overovanie meradiel. 	
Verejnosť 	Koncepcia štátnej politiky na roky 2009 - 2012 pre oblasť skúšobníctva 
V koncepcii pre oblasť skúšobníctva nie je konkrétne uvedené (str.14): 
- akou formou bude prebiehať spolupráca ÚNMS SR s orgánmi trhového dohľadu 
kto bude realizovať odborné semináre pre zvýšenie právneho povedomia spotrebiteľa 
-akou formou bude zabezpečený vysoký stupeň ochrany spotrebiteľa – uvedené v dokumente je, že prostredníctvom služieb poskytovaných notifikovanými orgánmi – pokiaľ avšak orgány trhového dohľadu nebudú vykonávať kontrolu dodržiavania platnej legislatívy v plnom rozsahu (aj Vyhl. č. 635/2005 Z.z.) pri uvádzaní výrobkov na trh, ochrana spotrebiteľa nebude dostatočne zabezpečená. Tento stav potvrdzuje aj zvýšený počet spracovávania odborných posudkov za reklamovanie vád, ktoré vznikli v dôsledku nedodržania vyhlášky č. 635/2005 Z.z. pri uvedení výrobku na trh. 
 	O 	N 	Spolupráca medzi úradom a orgánmi dohľadu (nielen SOI ale aj napr. NIP) bude prebiehať formou odborných seminárov pre inšpektorov orgánov dohľadu. Úrad v spolupráci s autorizovanými/notifikovanými osobami zabezpečí školenie inšpektorov na jednotlivé komodity výrobkov s upozornením na rizikové vlastnosti výrobkov s možnosťou nebezpečenstva pre spotrebiteľa. Rizikové vlastnosti môže určiť len autorizovanái/notifikovanái osoba na základe skúseností získaných pri posudzovaní zhody výrobkov. 	
Verejnosť 	Finančné zabezpečenie koncepcie 
V bode finančné zabezpečenie (str.15) a v závere (str.16) sa konštatuje, že koncepcia nekladie zvýšené požiadavky na štátny rozpočet. Doplnkový zdroj krytia predstavujú prostriedky organizácií v pôsobnosti úradu. Zverejnené kontrakty medzi príspevkovými organizáciami SÚTN a SMÚ predpokladajú nulový výsledok hospodárenia a príspevková organizácia SNAS dosiahla za rok 2007 hospodársky výsledok 16 517 Sk a štátny podnik TSÚ Pieštany 510 000 Sk. Z uvedeného je zrejmé, že naplnenie cieľov koncepcie a vybudovanie dostatočných kapacít na realizáciu metrologických výkonov bez určenej organizácie (Slovenskej legálnej metrológie, n.o.) spôsobí zvýšené nároky na štátny rozpočet. 	O 	N 	Koncepcia jednoznačne uvádza finančné zabezpečenie stanovených úloh. Bude realizované predovšetkým z prostriedkov rozpočtovej kapitoly úradu schválených na príslušné rozpočtové roky. 	
Verejnosť 	Príloha 
Navrhované rozšírenie poskytovania metrologických služieb Slovenským metrologickým ústavom za účelom lepšieho pokrytia potrieb národného hospodárstva je pre štát neekonomické nakoľko všetky vymenované služby sú v súčasnosti zabezpečené piatimi pracoviskami Slovenskej legálnej metrológie, n.o. a 50 autorizovanými osobami. 	O 	N 	Navrhované rozšírenie poskytovania metrologických služieb Slovenským metrologickým ústavom je odôvodnené v časti „Legálna metrológia“ prílohy ku koncepcii.